Негизги сокку

Негизги сокку – душманды талкалоо жана операциянын (салгылаштын) түпкү максатын жүзөгө ашыруу үчүн өтө маанилүү жерге чыгуу багытында аскерлердин (флоттун) негизги топтору урган сокку. Негизги соккунун багытын тандап алуу жана сокку уруучу күчтөрдү туура аныктоо, чабуул коюуда командачынын (командирдин) чечиминин негизи болуп, операциянын ийгилигин көп жагынан күн мурунтан камсыз кылат. Негизги соккунун багыты максатка, кырдаалга жараша белгиленип, аскерлердин санына, сапатына ж. б-га байланыштуу болот. 
Категория:Согуш
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7